Universis presentes litteras inspecturis, ego Julianus de Montbrion, filius quondam Morini dicti de Chailon, notum facio quod ego, pro evidenti et urgenti necessitate mea, vendo et in hereditatem perpetuam quitto reverendo patri ac domino Girardo, Dei gratia Eduensi episcopo et suis successoribus qui pro tempore erunt episcopi Eduenses, quoddam nemus meum de Prepannot, situm inter nemus Jacobi, fratris mei, ex una parte, et nemus Lamberti, dicti Poine ex altera, et etiam partem meam liberam nemoris de Pont Aquin, sitam inter nemus Seguini d’Yllant, domicelli, ex una parte, et fontem de maintgibort ex altera, pro decem et octo libris Viennensium, et pro duobus sextariis siliginis ad mensuram Sedeloci, de quibus habui et recepi integrum pagamentum et de ipso me teneo pro pagato. Quapropter ego predictus Julianus promitto per juramentum meum, etc. In cujus rei testimonium et memoriam sigillum curie venerabilis viri domini Guillermi de Gisseyo archidiaconi Avalonensis in ecclesia Eduensi rogavi et obtinui apponi. Actum anno Domini Mº CCº septuagesimo quarto, mense marcio.